Na osnovu člana 133, 134, 135 Poslovnika o radu Skupštine opštine Kotor (“Službeni list Crne Gore - opštinski propisi“, broj 30/23), Stručna služba Skupštine opštine Kotor raspisuje

**J A V N I P O Z I V**

**nevladinim organizacijama za prijavu učešća**

**u radu Skupštine opštine Kotor za 2024.godinu**

1. Predstavnik nevladine organizacije može učestvovati u radu sjednice Skupštine (Institut „slobodna stolica") ukoliko nevladina organizacija ispunjava sljedeće uslove:

- da je registrovana kod nadležnog organa državne uprave, najkraće godinu dana;

- da ima sjedište na teritoriji opštine Kotor;

- da je u prethodnoj godini realizovala jedan ili više projekata na teritoriji Opštine Kotor, ili učestvovala u najmanje jednoj javnoj kampanji u opštini, ili realizovala najmanje dvije jednokratne aktivnosti od značaja za opštinu, ili učestvovala sa konkretnim predlozima u najmanje tri javne rasprave koje su sprovedene u opštini;

- da u Statutu ima utvrđene djelatnosti i ciljeve djelovanja za oblasti koje su u nadležnosti Skupštine opštine

Nevladina organizacija koja ispunjava gore navedene uslove ima pravo da predloži, odnosno imenuje predstavnika koji će učestvovati u radu sjednice.

2. Nevladina organizacija dužna je da radi korišćenja instituta ”slobodna stolica” Stručnoj službi Skupštine dostavi:

- Uz prijavu o zainteresovanosti, nevladina organizacija dostavlja dokaze o ispunjenosti uslova i to:

- uvjerenje nadležnog državnog organa da je nevladina organizacija upisana u registar nevladinih organizacija koje nije starije od 6 mjeseci ;

- izjavu potpisanu od strane lica ovlašćenog za zastupanje organizacije da je organizacija realizovala jedan ili više projekata na teritoriji Opštine Kotor, učestvovala u najmanje jednoj kampanji u opštini, ili realizovala najmanje dvije jednokratne aktivnosti od značaja za opštinu ili ako je učestvovala sa konkretnim predlozima u najmanje tri javne rasprave koje su sprovedene u opštini, uz prateću dokumentaciju na osnovu koje se utvrđuje ispunjenost uslova

- kopiju Statuta nevladine organizacije;

**Zainteresovane nevladine organizacije, dužne su da prijavu za učešće u radu Skupštine opštine Kotor za 2024.godinu, sa potrebnom dokumentacijom, dostave Službi Skupštine opštine Kotor, na adresu Palata Bizanti 327, Stari grad, 85330 Kotor, najkasnije u roku od 15 dana od dana objavljivanja ovog javnog poziva na sajtu opštine Kotor.**

**Napomena: Rok za dostavljanje prijava sa potrebnom dokumentacijom počinje teći od dana objavljivanja javnog poziva na sajtu opštine Kotor.**

**Broj: 11-016/24-5700**

**Kotor, 20.03.2024. godine**

**Stručna služba Skupštine**

**Sekretarka,**

**Snežana Barba**